ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
వరుసగా ఏడో రోజు కూడా కొత్త కేసులకంటే కోలుకున్నవారే ఎక్కువ వరుసగా నాలుగు
రోజులుగా రోజుకు 3 లక్షల లోపు కొత్తకేసులు
24 గంటలలో 20.55 లక్షల పరీక్షలతో భారత్ సరికొత్త రికార్డ్
భారత్ లో వరుసగా ఏడో రోజుకూడా కొత్త కేసులకంటే కోలుకుంటున్నవారే ఎక్కువగా నమోదవుతున్నారు. గత 24 గంటలలో 3,69,077 మంది కోవిడ్ బారినుంచి బైటపడ్దారు. ఇప్పటివరకు దేశంలో కోవిడ్ నుంచి కోలుకున్నవారి సంఖ్య
2,23,55,440 కు చేరింది. దీంతో జాతీయ స్థాయిలో కీలుకున్నవారి శాతం 86.74% కు పెరిగింది. కొత్తగా కోలుకున్నవారిలో 75.11% మంది పది రాష్ట్రాలకు చెందినవారే.
మరో సానుకూల పరిణామంగా భారత్ లో వరుసగా నాలుగు రోజులుగా కొత్త కేసులు రోజుకు 3 లక్షల లోపే ఉంటున్నాయి.
గత 24 గంటలలో 2,76,110 కొత్త కేసులు నమోదయ్యాయి. అందులో పది రాష్ట్రాలవాటా 77.17% నమోదైంది. తమిళనాడులో అత్యధికంగా ఒక్క రోజులో 34,875 కేసులు రాగా, కర్నాటకలో 34,281 నమోదయ్యాయి.
మరోవైపు చికిత్సలో ఉన్న కోవిడ్ కేసుల సంఖ్య తగ్గుతూ నేటికి 31,29,878 కి చేరింది. గత 24 గంటలలో వీరి సంఖ్య నికరంగా
96,841 తగ్గింది. ప్రస్తుతం ఇది దేశవ్యాప్తంగా నమోదైన కరోనా కేసుల్లో 12.14% ఉంది. చికిత్సలో ఉన్నవారిలో 69.23% మంది ఎనిమిది రాష్ట్రాలకు చెందినవారే ఉన్నారు.
గత 24 గంటలలో రాష్ట్రాలవారీగా చికిత్సలో ఉన్న కేసుల సంఖ్యలో మార్పును ఈ క్రింది చిత్రపటంలో చూడవచ్చు.
గడిచిన 24 గంటలలో 20.55 లక్షలకు పైగా కోవిడ్ నిర్థారణ పరీక్షలు జరిగాయి. భారత్ లొ ఒక్క రోజులో ఇంత భారీ సంక్యలో పరీక్షలు జరగటం ఇదే మొదటిసారి. దీంతో భారత్ నిన్నటి తన రికార్డును తానే బద్దలు చేసుకున్నట్టయింది. ప్రస్తుతం రోజువారీ పాజిటివిటీ శాతం 13.44% ఉండగా గత 24 గంటలలో జరిగిన మొత్తం పరీక్షలు 20,55,010 గా నమోదయ్యాయి.
జాతీయ స్థాయిలో కోవిడ్ బాధితులలో మరణాల శాతం 1.11% గా ఉంది. గత 24 గంటలలో 3,874 మరణాలు నమోదయ్యాయి. ఇందులో పది రాష్టాల వాటా 72.25% ఉంది. మహారాష్ట్రలో అత్యధికంగా 594 మంది ఒక్క రోజులో చనిపోగా ఆ అతరువాత స్థానంలో ఉన్న కర్నాటకలొ 468 మరణాలు నమోదయ్యాయి.
మూడో దశ టీకాల కార్యక్రమం కూడా మొదలవటంతో దేశవ్యాప్తంగా ఇప్పటిదాకా ఇచ్చిన కోవిడ్ టీకా డోసులు 18.7 కోట్లకు చేరాయి. 27,31,435 శిబిరాల ద్వారా 18,70,09,792 టీకాలిచ్చినట్టు ఈ ఉదయం 7 గంటల వరకు అందిన సమాచారాన్నిబట్టి తెలుస్తోంది. ఇందులో ఆరోగ్య సిబ్బందికిచ్చిన 96,85,934 మొదటి డోసులు, 66,67,394 రెండో డోసులు, కోవిడ్ యోధులకిచ్చిన 1,46,36,501 మొదటి డోసులు, 82,56,381 రెండో డోసులు, 18-44 వయోవర్గం వారికిచ్చిన 70,17,189 మొదటి డోసులు, 45060 వయోవర్గం వారికిచ్చిన 5,83,47,950 మొదటి డోసులు, 94,36,168 రెండో డోసులు, 60 ఏళ్ళు పైబడ్డవారికిచ్చిన 5,49,36,096 మొదటి డోసులు, 1,80,26,179 రెండో డోసులు ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
96,85,934
|
|
రెండవ డోస్
|
|
66,67,394
|
|
కోవిడ్ యోధులు
|
|
మొదటి డోస్
|
|
1,46,36,501
|
|
రెండవ డోస్
|
|
82,56,381
|
|
18-44 వయోవర్గం
|
|
మొదటి డోస్
|
|
70,17,189
|
|
45- 60 వయోవర్గం
|
|
మొదటి డోస్
|
|
5,83,47,950
|
|
రెండవ డోస్
|
|
94,36,168
|
|
60 పైబడ్డవారు
|
|
మొదటి డోస్
|
|
5,49,36,096
|
|
రెండవ డోస్
|
|
1,80,26,179
|
|
|
|
మొత్తం
|
|
18,70,09,792
ఇప్పటిదాకా ఇచ్చిన మొత్తం టీకాలలో 66.61% వాటా పది రాష్ట్రాలదే కావటం గమనార్హం
అంతరిక్ష విభాగం
అంతరిక్షంలో భారతీయ ప్రయోజనాల పరిరక్షణ
అంతరిక్ష రవాణా, మౌలిక సదుపాయాలు, అప్లికేషన్ల రంగంలో సమగ్ర సామర్ధ్యాలను అభివృద్ధి చేసుకుంటూ అంతరిక్షంలో భారత్ ప్రయోజనాలను పరిరక్షించుకునేందుకు అంతరిక్ష విభాగం ద్వారా భారత ప్రభుత్వం క్రియాశీలకంగా పని చేస్తోంది.
అంతేకాకుండా, భారతీయ ఉపగ్రహాలను, కక్ష్యలో ఉన్న ఇతర పరికరాల పరిరక్షణ కోసం, అంతరిక్ష దీర్ఘకాలిక సుస్థిరత కోసం అంతరిక్ష వ్యర్ధాల పెరుగుదలను నియంత్రించేందుకు సమగ్ర అంతర్జాతీయ కృషిలో ఇస్రో చురుకుగా పాలుపంచుకుంటోంది.
అంతరిక్ష వ్యర్ధాల అధ్యయనం, అంతరిక్ష పరిస్థితుల అవగాహనకు దోహదం చేసే అన్ని అంతర్జాతీయ సంస్థలు అయిన ఇంటర్ ఏజెన్సీ స్పేస్ డెబ్రిస్ కోఆర్డినేషన్ కమిటీ , ఐఎఎఫ్ స్పేస్ డెబ్రిస్ వర్కింగ్ గ్రూప్, ఐఎఎ స్పేస్ ట్రాఫిక్ మేనేజ్మెంట్ వర్కింగ్ గ్రూప్, ఐఎస్ఒ స్పేస్ డెబ్రిస్ వర్కింగ్ గ్రూప్, యుఎన్సిఒపియుఒఎస్ లాంగ్టర్మ్ సస్టైనబిలిటీ వర్కింగ్ గ్రూప్ లలో ఇస్రో క్రియాశీలక సభ్యునిగా వ్యవహరిస్తోంది.
ఈ సమాచారాన్ని సిబ్బంది, ప్రజా ఫిర్యాదులు &పింఛన్లు, ప్రధానమంత్రిత్వ కార్యాలయ మంత్రిత్వ శాఖ సహాయ మంత్రి బుధవారం లోక్సభలో ఇచ్చిన లిఖితపూర్వక సమాధానం ద్వారా వెల్లడించారు.
ప్రధాన మంత్రి కార్యాలయం
యుఎఇ కి కొత్త అధ్యక్షుని గాఎన్నికైన శ్రీ శేఖ్ మొహమద్ బిన్ జాయద్ అల్ నాహ్ యాన్ కు అభినందనలు తెలిపిన ప్రధానమంత్రి
యుఎఇ కి కొత్త అధ్యక్షుని గా అబూ ధాబీ పాలకుడు శ్రీ శేఖ్ మొహమద్ బిన్ జాయద్ అల్ నాహ్ యాన్ ఎన్నికైన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందన లు తెలిపారు.
ప్రధాన మంత్రి ఒక ట్వీట్ లో -
‘‘యుఎఇ కి కొత్త అధ్యక్షుని గా అబూ ధాబీ పాలకుడు శ్రీ శేఖ్ మొహమద్ బిన్ జాయద్ అల్ నాహ్ యాన్ ఎన్నికైన సందర్భం లో ఆయన కు ఇవే నా శుభాకాంక్ష లు. ఆయన యొక్క గతిశీలమైనటువంటి మరియు దూరదర్శి నాయకత్వం లో మన విస్తృత వ్యూహాత్మక భాగస్వామ్యం మరింత గా ప్రగాఢం అవుతుందనే విశ్వాసం నాకుంది. @MohamedBinZayed’’ అని పేర్కొన్నారు.
(
ప్రధాన మంత్రి కార్యాలయం
ప్రధాన మంత్రి తో సమావేశమైన పసిఫిక్ పెన్షన్ అండ్ ఇన్ వెస్ట్మెంట్ ఇన్స్టిట్యూట్ కు చెందిన ప్రతినిధి వర్గం
పసిఫిక్ పెన్షన్ అండ్ ఇన్ వెస్ట్మెంట్  ఇన్స్టిట్యూట్ కు చెందిన ఒక ప్రతినిధి వర్గం ఆ సంస్థ అధ్యక్షుడు శ్రీ లయనెల్ సి. జాన్ సన్ నాయకత్వంలో ప్రధాన మంత్రి శ్రీ నరేంద్ర మోదీ తో ఈ రోజు సమావేశమైంది.
ప్రతినిధి వర్గం సభ్యులు భారతదేశంలో ఆర్థిక సంస్కరణల జోరును కొనియాడారు; దేశంలో చక్కటి వృద్ధికి ఆస్కారం ఉందంటూ వారు ఈ సందర్భంగా ప్రస్తావించారు. చర్చలో ఆర్థిక వ్యవస్థకు చెందిన ఎఫ్డిఐ, జిఎస్టి ల వంటివేరు వేరు అంశాలు చోటు చేసుకొన్నాయి.
భారతదేశంలో పెట్టుబడులకు ఉన్న వివిధ అవకాశాలను గురించి ప్రధాన మంత్రి వివరించారు. ఇటీవల ప్రవేశపెట్టిన సంస్కరణలను గురించి మరియు వ్యాపారం చేయడాన్ని సులభతరంగా మార్చేందుకు చేపట్టిన చర్యలను గురించి ఆయన తెలియజేశారు. భారతదేశపు ప్రజలలో నానాటికీ పెరుగుతున్న ఆకాంక్షలతో పాటు దృఢంగా ఉన్న ఆర్థిక పునాదులు పెట్టుబడికి ఒక గణనీయమైన అవకాశం ఉందంటూ సూచిస్తున్నాయని ఆయన చెప్పారు. నవీకరణ యోగ్య శక్తి మరియు సేంద్రియ సాగు రంగాలలో పెట్టుబడికి ఉన్న పరిధిని గురించి ఆయన నొక్కిపలికారు. పిపిఐ ఇన్స్టిట్యూట్ తన వద్ద ఉన్న నిధులను ఒక ధర్మకర్త మాదిరిగా పెట్టుబడి పెడుతూ ఉండడాన్ని ఆయన ప్రశంసించారు. అంతేకాకుండా, ఈ విధమైన ధర్మకర్తృత్వ భావనను భారతదేశంలో చాలా చక్కగా అర్థం చేసుకొంటారని, మహాత్మ గాంధీ గారు సైతం ఇదే భావాన్ని ప్రకటించారని ప్రతినిధి వర్గం దృష్టికి ప్రధాన మంత్రి తీసుకువచ్చారు.
ప్రధాన మంత్రి కార్యాలయం
పశ్చిమ బెంగాల్ లో వరద బాధితుల కోసం పి.ఎం.ఎన్.ఆర్.ఎఫ్. నుండి ఎక్స్-గ్రేషియా ను ఆమోదించిన - ప్రధానమంత్రి
పశ్చిమ బెంగాల్ లోని కొన్ని ప్రాంతాల్లో, వరదల కారణంగా ప్రాణాలు కోల్పోయిన వారి సమీప బంధువులకు 2 లక్షల రూపాయల మేర ఎక్స్ గ్రేషియా అందజేయడానికి, ప్రధాన మంత్రి శ్రీ నరేంద్ర మోదీ, తమ ఆమోదం తెలియజేశారు. గాయపడిన వారికి 50,000 రూపాయల చొప్పున ఆర్ధిక సహాయం అందించడానికి కూడా ఆయన ఆమోదం తెలియజేశారు.
ఈ మేరకు ప్రధానమంత్రి కార్యాలయం సామాజిక మాధ్యమం ద్వారా ఒక ట్వీట్ చేస్తూ , "పశ్చిమ బెంగాల్ లోని కొన్ని ప్రాంతాల్లో వరదల కారణంగా ప్రాణాలు కోల్పోయిన వారి సమీప బంధువులకు పి.ఎం.ఎన్..ఆర్.ఎఫ్. నుండి ఒక్కొక్కరికి 2 లక్షల రూపాయల చొప్పున ఎక్స్గ్రేషియాను ప్రధానమంత్రి నరేంద్రమోదీ ఆమోదించారు. గాయపడిన వారికి 50,000 రూపాయల చొప్పున ఇస్తారు." అని పేర్కొంది.
ఆర్థిక మంత్రిత్వ శాఖ
వ్యవస్థలో వ్యయాన్ని పెంచేందుకు వీలుగా సీపీఎస్ఈల మూలధన వ్యయాన్ని పేంచేందుకు సమీక్షా సమావేశం నిర్వహించనున్న ఆర్థిక మంత్రి శ్రీమతి నిర్మలా సీతారామన్
కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ ఈ రోజు విద్యుత్, గనులు, అణు ఇంధన శాఖ కార్యదర్శులతో పాటుగా.. ఆయా
మంత్రిత్వ శాఖలకు చెందిన 10 సీపీఎస్ఈల సీఎండీలతో వీడియో కాన్ఫరెన్స్ నిర్వహించారు. ఈ ఆర్థిక సంవత్సరంలో మూలధన వ్యయాన్ని  సమీక్షించేందుకు ఈ సమావేశం జరిగింది. కోవిడ్- 19 మహమ్మారి నేపథ్యంలో మన ఆర్థికవృద్ధిని వేగవంతం చేసేందుకు వీలుగా కేంద్ర ఆర్థిక మంత్రి వివిధ భాగస్వామ్య పక్షాల వారితో జరుపుతున్న సమావేశాలలో ఇది ఐదవ సమావేశం. రూ.61483 కోట్ల క్యాపెక్స్ లక్ష్యానికి గాను ఈ నెల 23వ తేదీ నాటికి.. రూ.24227 కోట్ల లక్ష్యం మాత్రమే నెరవేరింది. ఇది మొత్తం లక్ష్యంలో దాదాపు 39.4 శాతం. ఈ సమావేశంలో భాగంగా సీపీఎస్ఈల పనితీరును సమీక్షించిన ఆర్థిక మంత్రి.. సీపీఎస్ఈల మూలధన వ్యయం మన ఆర్థిక వృద్ధికి కీలకమైనదని వివరించారు. 2020-21 & 2021-22 ఆర్థిక సంవత్సరాలకు దీనిని మరింతగా పెంచాల్సిన అవసరం ఉందని సీతారామన్ తెలిపారు. క్యాపెక్స్ లక్ష్యాలను చేరుకోవడానికి మంత్రిత్వ శాఖలు మరియు సీపీఎస్ఈలు చేస్తున్న ప్రయత్నాలను ఆర్థిక మంత్రి ఈ సందర్భంగా ప్రశంసించారు. ఈ మూడో త్రైమాసికం నాటికి 75 శాతం మేర కాపెక్స్ లక్ష్యాల్ని చేరుకొనేందుకు గాను మరిన్ని ప్రయత్నాలు అవసరమని అన్నారు. 2021 ఆర్ధిక సంవత్సరానికి గాను 100% లేదా అంతకంటే ఎక్కువ లక్ష్యాన్ని సాధించేందుకు మరింతగా ప్రయత్నాలు జరగాల్సిన అవసరం ఉందని సీతారామన్ అన్నారు. లక్ష్యాలను సాధించడానికి సీపీఎస్ఈలు మెరుగ్గా పని చేయాలని సూచించారు. 2020-21 సంవత్సరానికి వారికి అందించిన మూలధన వ్యయం సరిగ్గా మరియు సమయానికి ఖర్చు చేసేలా చూడాలని ఆర్థిక మంత్రి సీతారామన్ అధికారుల్ని సూచించారు. నిర్ధారిత లక్ష్యాన్ని సాధించడానికి మరియు దాని కోసం ప్రణాళికను రూపొందించడానికి సీపీఎస్ఈల పనితీరును మరింత నిశితంగా పరిశీలించాలని సీతారామన్ ఆయా శాఖల కార్యదర్శులను కోరారు. సీపీఎస్ఈ సంస్థల పరిష్కారం కాని వివిధ సమస్యలను ముందుగా పరిష్కరించాలని ఆమె కార్యదర్శులకు సూచించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కొవిడ్ వైరస్ సోకకుండా CIMAP’s మూలికా ఉత్పత్తులు
పొడి దగ్గును అరికట్టి, రోగ నిరోధక శక్తిని పెంచేలా తయారీ
కరోనా వైరస్కు అడ్డుకట్ట వేస్తుందంటున్న తయారీదారులు
కరోనా వైరస్ లక్షణమైన పొడి దగ్గు నుంచి ఉపశమనం కలిగించేలా, లక్నోలోని సెంట్రల్ ఇన్స్టిట్యూట్ ఆఫ్ మెడిసినల్ అండ్ ఆరోమాటిక్ ప్లాంట్స్  రెండు మూలిక ఉత్పత్తులను ఆవిష్కరించింది. ఇవి ప్రజల్లో రోగ నిరోధక శక్తిని కూడా పెంచుతాయని శాస్త్రీయంగా నిరూపితమైంది.
CIMAP కౌన్సిల్ ఆఫ్ సైంటిఫిక్ అండ్ ఇండస్ట్రియల్ కు చెందిన కేంద్ర ప్రయోగశాల. తాను అభివృద్ధి చేసిన మూలికా ఉత్పత్తులైన 'CIM-పౌషక్', 'హెర్బల్ కాఫ్ సిరప్' తయారీ సాంకేతికతను పారిశ్రామిక, అంకుర సంస్థలకు బదిలీ చేయాలని CIMAP నిర్ణయించింది. ఈ రెండూ మనిషి రోగ నిరోధక శక్తిని పెంచుతాయని నిర్ధారణ అయింది. పునర్నవ, అశ్వగంధ, యష్టిమధుకం, కరక్కాయ, తానికాయ, శతావరి వంటి 12 రకాల మూలికల మిశ్రమాన్ని ఈ రెండు ఔషధాల్లో ఉపయోగించారు.
పారిశ్రామిక, అంకుర సంస్థలతో తయారు చేయించే యోచన
'CIM-పౌషక్', 'హెర్బల్ కాఫ్ సిరప్' తయారీకి పారిశ్రామిక, అంకుర సంస్థలు అంగీకరిస్తే, వాటితో ఒప్పందం చేసుకుని, తయారీ సాంకేతికతను బదిలీ చేసి, అన్ని సదుపాయాలున్న పైలెట్ ప్లాంటును అప్పగిస్తామని CIMAP డైరెక్టర్ డా.ప్రబోధ్ కె. త్రివేది వెల్లడించారు. ఈ పైలట్ ప్లాంట్లో అత్యాధునిక సౌకర్యాలు, నాణ్యత నియంత్రణ సెల్ ఉన్నాయని చెప్పారు.
"మార్కెట్లో దొరికే ఇతర రోగ నిరోధక శక్తిని పెంచే ఔషధాల కంటే ‘CIM-Puashak’ ఉత్తమంగా నిలిచిందని శాస్త్రీయ అధ్యయనాల్లో వెల్లడైంది. ఇది చౌకనది, సురక్షితమైనది, ప్రభావవంతంగా పనిచేస్తుందని ప్రయోగశాలలోని జంతువులపై జరిపిన పరీక్షల్లో తేలిందని" పరిశోధన జట్టుకు నాయకత్వం వహించిన డా. D.N.మణి తెలిపారు. ఆయుష్ మంత్రిత్వ శాఖ తాజా మార్గదర్శకాలకు అనుగుణంగా, ఆయుర్వేదంలో చెప్పిన త్రిదోష  సూత్రం ఆధారంగా దగ్గు నివారణ ఔషధాన్ని వృద్ధి చేసినట్లు ఆయన వివరించారు.
ఆరోగ్య నిపుణుల ప్రకారం, కరోనా వైరస్ రోగి శరీరంలోని రోగ నిరోధక శక్తిని తగ్గిస్తుంది. తక్కువ రోగ నిరోధక శక్తిగల వ్యక్తులే దీని బారిన అధికంగా పడుతున్నారని కూడా తేలింది. శరీరంలోని వ్యాధి నిరోధక వ్యవస్థను బలోపేతం చేస్తే, కొవిడ్-19 వంటి వైరస్ల వ్యాప్తికి అడ్డుకట్ట వేయవచ్చని నిపుణులు భావిస్తున్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సృజనాత్మక పౌరులకు ఎన్ఐఎఫ్ ఛాలెంజ్ కోవిడ్-19 పోటీ 
ఇంట్లో సమయాన్నిసద్వినియంచేసుకొనే ఆలోచనలు; లాక్ డౌన్ సమయంలో రోగనిరోధక శక్తిని పెంచే ఆరోగ్యకర ఆహారం ఆవిష్కరణలకు ఆహ్వానం
ఈ ప్రయత్నం సమాజంలో చైతన్యాన్ని తేవడమే కాకుండా వివిధ నైపుణ్యాలున్న విభిన్న వర్గాలను భాగస్వాములను చేసి పరిష్కారాలు పొందేలా చేయవచ్చు: డిఎస్టి కార్యదర్శి ప్రొఫెసర్ అశుతోష్ శర్మ
దేశమంతా కరోనా మహమ్మారి వల్ల పెద్ద సంక్షోభాన్ని ఎదుర్కొంటున్న ప్రస్తుత తరుణంలో నేషనల్ ఇన్నోవేషన్ ఫౌండేషన్  కొత్త ఆలోచనతో ముందుకు వచ్చింది. పౌరులు తమ సృజనాత్మకమైన ఆవిష్కరణలతో ముందుకు రావాలని పిలుపునిస్తూ ఛాలెంజ్ కోవిడ్-19 పోటీ  పేరుతో ఒక స్పర్థను నిర్వహిస్తోంది.
కరోనా వైరస్ వ్యాప్తి ని అరికట్టడానికి ఆసక్తి ఉన్నవారంతా తమ సృజనాత్మక, ప్రేరణతో కూడిన ఆలోచనలను పంచుకోవాలని ఎన్ఐఎఫ్ పిలుపు ఇచ్చింది. వైరస్ ని తుదముట్టించడానికి ప్రభుత్వం చేస్తున్న ప్రయత్నంలో భాగంగా ప్రజలు ఈ పోటీలో భాగస్వాములు కావాలని కోరింది. చేతులు, శరీరం ఇల్లు, బహిరంగ ప్రదేశాలు, ఇతర ప్రభావిత ప్రదేశాల శానిటైజింగ్, నిత్యావసర వస్తువుల పంపిణీ ముఖ్యంగా పెద్ద వారిని దృష్టిలో పెట్టుకుని, ఇంటింటికి వస్తువుల సరఫరా వంటి అంశాల్లో పౌరులు తమ సృజనాత్మక ఆలోచనలు అందివ్వాలని ఎన్ఐఎఫ్ పిలుపు ఇచ్చింది.
ఇళ్లల్లో ఉన్న ప్రజలు ఏ విధంగా సమయాన్ని ఉపయోగకరంగా వెచ్చించవచ్చు, లాక్ డౌన్ లో ముడి ఆహార పదార్థాలు చాల పరిమితంగా ఉన్నపుడు పౌష్టిక విలువలు పెంచుకునేలా పాటించాల్సిన మంచి ఆహారపు అలవాట్లు, వ్యక్తిగత రక్షణ పరికరాలు , వేగవంతమైన వ్యాధి నిర్ధారణ పరీక్షల సౌకర్యాలు, కరోనా పరిస్థితులు తగ్గుముఖం పడ్డాక దృష్టి సారించాల్సిన తక్కువ స్పర్శతో కూడిన పరికరాలు, వివిధ వర్గాలు ముఖ్యంగా వృద్ధులు, దివ్యాంగులు మొదలైన వారికి కోవిడ్-19 సందర్బంగా ప్రయోజనకరంగా ఉండే ప్రయత్నాలు.. ఇలా వివిధ అంశాలపై పౌరులు తమ ఆలోచనలు పంచుకోవాలని నేషనల్ ఇన్నోవేషన్ ఫౌండేషన్ పిలుపునిచ్చింది.
"మూలాల్లోకి వెళ్లి సృజనాత్మక ఆలోచనలను ప్రజల నుండి వెలికితీసే ప్రయత్నాలపై దృష్టి పెడుతూ ప్రేరణ కలిగించే సంస్థ ఎన్ఐఎఫ్. ఇపుడు తీసుకున్న చొరవ చైతన్యాన్ని పెంపొందించడమే కాకుండా పలు సమస్యలకు పరిష్కార మార్గాలను కూడా ప్రజల నుండే పొందే ఒక ప్రయత్నం" అని శాస్త్ర సాంకేతిక విభాగం కార్యదర్శి ప్రొఫెసర్ అశుతోష్ శర్మ తెలిపారు.
దీనిద్వారా వచ్చే సాంకేతిక ఆలోచనలు, ఆవిష్కరణలు ఆచరణలో పెట్టడానికి ఉపయోగపడతాయి. ప్రజలు సృజనాత్మక ఆలోచనలు, ఆవిష్కరణలను campaign@nifindia.org & http://nif.org.in/challenge-covid-19-competition మెయిల్ కి పంపవచ్చు. దీనిలో పాల్గొన్న వ్యక్తి, వయసు, విద్యార్హతలు, వృత్తి, చిరునామా, సంప్రదించాల్సిన ఫోన్ నెంబర్, ఈమెయిల్ వివరాలను పొందుపరచాలి. తాము సమర్పించే ఆలోచనలు, ఆవిష్కరణల ఫోటో లేదా వీడియోను కూడా జత చేయాలి. తదుపరి ప్రకటన వచ్చే వరకు సి3 పోటీకి ఎంట్రీలను స్వీకరిస్తారు.
PIB Headquarters
ఆంధ్ర రాష్ట్రంలో ఇక ఆధార్ సేవలు మరింత సులభం మొదటి ఆధార్ సేవా కేంద్రం లబ్బీపేట, విజయవాడ లో ప్రారంభం
ఆంధ్ర ప్రదేశ్ రాష్ట్రంలో భారత విశిష్ట గుర్తింపు ప్రాధికార సంస్థ ద్వారా నిర్వహించబడుచున్న మొట్టమొదటి ఆధార్ సేవా కేంద్రం లబ్బీపేట, విజయవాడ లో పని చేయుట ప్రారంభించినది . ఈ కేంద్రం లో ప్రతి రోజూ 500 వరకు ఆధార్ నమోదు/ అప్డేట్స్  చేసే సామర్ధ్యం ఉన్నది. ఇక్కడ నమోదు మరియు పేరు, చిరునామా, పుట్టిన తేదీ, జెండర్, మొబైల్ నెంబర్, ఇ-మెయిల్ మొదలగు అప్ డేట్స్  చేసుకోవచ్చు. అంతేకాకుండా, బయోమెట్రిక్స్ సంబంధిత ఫోటో, వేలి ముద్రలు మరియు కనుపాల అప్డేట్స్  కూడా చేసుకోవచ్చు.
యుఐడిఎఐ సంస్థ తమ వెబ్ సైట్ ask.uidai.gov.in ద్వారా ప్రజలు ఆన్ లైన్ లో అపాయింట్మెంట్ తీసుకొనే సౌకర్యం కూడా కల్పించింది. ఈ కేంద్రం ఉదయం 9.30 గంటల నుండి సాయంత్రం 5.30 గంటల వరకు పని చేస్తుంది. మరియు వారంలో 7 రోజులూ తెరచి ఉంచబడుతుంది. తగినంత సీటింగ్ వసతితో పాటు, ఈ కేంద్రం ఎయిర్ కండిషన్ చేయబడిన భవనంలో నిర్వహించబడుతుంది. తప్పక గుర్తుంచుకోవాల్సిన విషయం ఏమిటంటే, 5 మరియు 15 సంవత్సరాలు నిండిన పిల్లలకు విధిగా వర్తించే బయోమెట్రిక్స్ నవీకరణ పూర్తిగా ఉచితం. ఇతర అప్డేట్స్  కొరకు ఈ కేంద్రం 50 రూపాయలు రుసుము వసూలు చేస్తుంది.
ఈ కేంద్రంలో విజయవాడ లో నివసించే వారితో పాటు ఏ ప్రాంతం వారైనా కూడా ఆధార్ సేవలు ఉపయోగించుకోవచ్చు.
‘‘‘
(Visitor Counter : 212
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 113 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 13.76 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,13,37,12,145
|
|
అందుబాటులోని నిల్వలు
|
|
13,76,86,371
113 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 13.76 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
రాష్ట్రపతి సచివాలయం
ఉపాధ్యాయులకు జాతీయ అవార్డులు ప్రదానం చేసిన రాష్ట్రపతి రామ్ నాథ్ కోవింద్ కోవిడ్ మహమ్మారి సమయంలో డిజిటల్ విద్యను అందించడంలో ఉపాధ్యాయుల పాత్రను ప్రశంసించిన రాష్ట్రపతి భవిష్యత్ అవసరాలకు అనుగుణంగా బాలలను తీర్చదిద్దనున్న జాతీయ విద్యావిధానం
ఉపాధ్యాయ దినోత్సవం సందర్భంగా రాష్ట్రపతి రామ్ నాథ్ కోవింద్ దేశంలోని వివిధ ప్రాంతాలకు చెందిన 47 మంది ఉపాధ్యాయులకు జాతీయ అవార్డులను ప్రదానం చేశారు. కోవిడ్ మహమ్మారి కారణంగా తొలిసారిగా ఈ కార్యక్రమాన్ని ఈరోజు  వర్చువల్గా నిర్వహించారు. ఈ సందర్భంగా మాట్లాడుతూ రాష్ట్రపతి ,జాతీయ ఉపాధ్యాయ అవార్డులు గెలుచుకున్న వారిని అభినందించారు. పాఠశాల విద్యను గుణాత్మకంగా మెరుగుపరచడంలో వారు తీసుకున్న చర్యలను ఆయన ప్రశంసించారు. జాతీయ అవార్డులు గెలుచుకున్నవారిలో 40 శాతం మంది మహిళలు ఉన్నారని అంటూ, విద్యాబోధకులుగా మహిళ పాత్రను రాష్ట్రపతి కొనియాడారు.
దివంగత రాష్ట్రపతి డాక్టర్ ఎస్.రాధాకృష్ణన్ కు నివాళులర్పిస్తూ , రాష్ట్రపతి రామ్నాథ్ కోవింద్, రాధాకృష్ణన్ దార్శనికులని,రాజనీతిజ్ఞుడని మరీ ముఖ్యంగా ఒక అసాధారణ ఉపాధ్యాయుడని ఆయన అన్నారు. రాధాకృష్ణన్ జయంతిని ఉపాధ్యాయ దినోత్సవంగా జరుపుకోవడం అంటే, దేశ అభివృద్ధికి ఆయన చేసిన సేవలకు గుర్తుగా, అలాగే విద్యాబొధకులందరిపట్ల గౌరవసూచకంగా ఉపాధ్యాయదినోత్సవం జరుపుకోవడమని అని ఆయన అన్నారు. మనం మన ఉపాధ్యాయుల అంకితభావం , విద్యార్ధుల జీవితాలను తీర్చిదిద్దడంలో వారి అత్యద్భుత పాత్రను గౌరవించేందుకు ఇది మంచి అవకాశం ఇస్తుందని ఆయన అన్నారు. ఉపాధ్యాయుల నిబద్ధత ఏ పాఠశాలకైనా పునాది వంటిదని రాష్ట్రపతి అభిప్రాయపడ్డారు. ఉపాధ్యాయులు నిజమైన దేశ నిర్మాతలని,పిల్లలకు జ్ఞానాన్ని అందించడంలో, శీల నిర్మాణంలో ఉపాధ్యాయులు కీలకమని ఆయన అన్నారు.
కోవిడ్ మహమ్మారి కారణంగా ఎదురైన సవాలు వంటి పరిస్థితులలో డిజిటల్ సాంకేతిక పరిజ్ఞానం ప్రాధాన్యతను ప్రముఖంగా ప్రస్తావిస్తూ రాష్ట్రపతి, పిల్లలకు విద్య నేర్పేందుకు ఉపాధ్యాయులు సాంకేతిక పరిజ్ఞానం సాయం తీసుకుంటున్నారని అన్నారు. నూతన సాంకేతిక పరిజ్ఞానంతో కూడిన బోధన దిశగా ఉపాధ్యాయులు తమ నైపుణ్యాలలను మెరుగుపరుచుకోవడాన్ని ప్రశంసిస్తూ రాష్ట్రపతి, ఉపాధ్యాయులు డిజిటల్ సాంకేతిక పరిజ్ఞానానికి సంబంధించిన నైపుణ్యాలను నిరంతరం మెరుగు పరుచుకుంటూ ఉండాలని, ఆ రకంగా విద్యాబోధనను మరింత ప్రభావ వంతంగా తీర్చిదిద్ది , విద్యార్ధులు కొత్త టెక్నిక్ల పట్ల అవగాహన కలిగి ఉండేలా చేయాలని అన్నారు. తల్లిదండ్రులు కూడా ఉపాధ్యాయులతో చేతులు కలిపి విద్యార్ధి నూతన రంగాల గురించి అధ్యయనం చేసేలా వారిలో ఆసక్తి కలిగించేలా ప్రోత్సహించడానికి ఆన్లైన్ విద్యా వ్యవస్థ దోహదపడుతున్నదని అన్నారు. సాంకేతిక పరిజ్ఞానం అందుబాటులో ఉన్న వారు, లేని వారి మధ్య అంతరం గురించి ప్రస్తావిస్తూ రాష్ట్రపతి, గిరిజనులు, దూరప్రాంతాలలోని వారు లబ్ధిపొందేలా చర్యలు తీసుకోవాలని అన్నారు.
జాతీయ విద్యావిధానం గురించి ప్రస్తావిస్తూ రాష్ట్రపతి, నూతనంగా ప్రవేశపెట్టిన విధానం, బాలలను భవిష్యత్ అవసరాలకు అనుగుణంగా తీర్చిదిద్దేందుకు ఉద్దేశించినదని చెప్పారు. ఈవిషయంలో వివిధ స్టేక్హోల్డర్ల అభిప్రాయాన్ని పరిగణనలోకి తీసుకుని దీనిని రూపొందించినట్టు చెప్పారు. ఈ విధానాన్ని విజయవంతం చేయడంలో ప్రయోజనకరంగా తీర్చిదిద్దడడంలో ఉపాధ్యాయులు కీలకపాత్ర వహిస్తారని ఆయన తెలిపారు. నూతన విద్యావిధానాన్ని అమలు చేయడంలో ఉపాధ్యాయులను సమర్ధులుగా చేయడానికి అన్ని ప్రయత్నాలూ చేయడం జరుగుతుందని ఆయన అన్నారు. విద్యారంగానికి అత్యుత్తమైన వారిని ఎంపిక చేయడం జరుగుతుందని రాంనాథ్ కోవింద్ అన్నారు.
కేంద్ర విద్యాశాఖ మంత్రి రమేష్ పోఖ్రియాల్ నిశాంక్ స్వాగతోపన్యాసం చేయగా, విద్యా శాఖ సహాయ మంత్రి శ్రీ సంజయ్ ధోత్రే వందన సమర్పణ చేశారు.
రాష్ట్రపతి హిందీ సందేశం కోసం ఇక్కడ క్లిక్ చేయండి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ సహాయంపై తాజా సమాచారం
ఇప్పటిదాకా రాష్ట్రాలకు, కేంద్రపాలిత ప్రాంతాలకు 16,530 ఆక్సిజెన్ కాన్సంట్రేటర్లు; 15,901 ఆక్సిజెన్ సిలిండర్లు; 19 ఆక్సిజెన్ ప్లాంట్లు; 11,416 వెంటిలేటర్లు; దాదాపు 6.6 లక్షల రెమిడిసెవిర్ ఇంజెక్షన్ల పంపిణీ
దేశంలో పెరుగుతున్న కోవిడ్ కేసుల దృష్ట్యా నివారణ దిశలో భారత్ చేస్తున్న కృషికి తోడుగా ప్రపంచం నలుమూలల నుంచి వివిధ దేశాలు, సంస్థలు పంపుతున్న విరాళాలు, సహాయ సామగ్రిని భారత ప్రభుత్వం ఏప్రిల్ 27 నుంచి అందుకుంటోంది. దీన్ని వెనువెంటనే రాష్టాలకు, కేంద్రపాలిత ప్రాంతాలకు అందజేస్తోంది.
ఏప్రిల్ 27 నుంచి మే 21 దాకా మొత్తం 16,530 ఆక్సిజెన్ కాన్సంట్రేటర్లు; 15,901 ఆక్సిజెన్ సిలిండర్లు; 19 ఆక్సిజెన్ తయారీ ప్లాంట్లు; 11,416 వెంటిలేటర్లు; దాదాపు 6.6 లక్షల రెమిడిసెవిర్ ఇంజెక్షన్లు రాష్ట్రాలకు, కేంద్రపాలిత ప్రాంతాలకు పంపిణీ జరిగాయి. రోడ్డు, వాయు మార్గాల ద్వారా వీటి తరలింపు కొనసాగుతోంది.
20/21 తేదీలలో వేల్స్ ప్రభుత్వం , కతార్, కెనడా ప్రభుత్వం, సకాత్చెవన్ ప్రభుత్వం , యు ఎ ఇ, స్పెయిన్, యు ఎస్ ఐ ఎస్ పి ఎఫ్, రాబర్ట్ బాష్  నుంచి అందిన ప్రధాన సహాయ సామగ్రి ఇలా ఉంది
|
|
సామగ్రి
|
|
పరిమాణం
|
|
ఆక్సిజెన్ కాన్సంట్రేటర్లు
|
|
963
|
|
వెంటిలేటర్లు
|
|
465
· అదనంగా ఫేస్ షీల్డ్స్, మాస్కులు, పిపిఇ లు అందాయి
తక్షణమే సమర్థవంతంగా రాష్ట్రాలకు, కేంద్ర పాలిత ప్రాంతాలకు కేటాయించటం, పంపిణీ చేయటం అనేది అవిచ్ఛిన్నంగా సాగే ప్రక్రియ. కేంద్ర ఆరోగ్య మంత్రిత్వశాఖ సమగ్రంగా ఈ కార్యక్రమాన్ని ఎప్పటికప్పుడు పర్యవేక్షిస్తూ ఉంది. మంత్రిత్వశాఖ ఇందుకోసం ప్రత్యేకంగా ఒక సమన్వయ విభాగాన్ని ఏర్పాటు చేసింది. విదేశీ సహాయాన్ని అందుకోవటం, దాన్ని పంపిణీ చేయటం లాంటివి పర్యవేక్షిస్తుంది. ఏప్రిల్ 26 నుంచి ఈ విభాగం పనిచేయటం ప్రారంభమైంది. మే 2వ తేదీ నుంచి ప్రామాణిక ఆచరణావిధానాలు రూపొందించి అమలు చేస్తోంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
“భారత్ దాల్” పేరిట సబ్సిడీ ధరలతో శనగ పప్పు విక్రయం ప్రారంభించిన శ్రీ పీయూష్ గోయల్; రూ.60కి కిలో ప్యాక్, కిలో రూ.55కి 30 కిలోల ప్యాక్ విడుదల
కేంద్ర వినియోగదారుల వ్యవహారాలు, ఆహరం, ప్రభుత్వ పంపిణీ, టెక్స్ టైల్, వాణిజ్య శాఖల మంత్రి శ్రీ పీయూష్ గోయల్ సబ్సిడీ ధరలకు శనగపప్పు విక్రయాన్ని ప్రారంభించారు. “భారత్ దాల్” బ్రాండ్ తో విడుదల చేసిన శనగపప్పు కిలో ప్యాక్ రూ.60కి, 35 కిలోల ప్యాక్ కిలో రూ.55 ధరకు విధుల చేశారు.
జాతీయ వ్యవసాయ సహకార మార్కెటింగ్ ఫెడరేషన్  ఢిల్లీ-ఎన్ సి ఆర్ లలో రిటైల్ స్టోర్ల ద్వారా సబ్సిడీ శనగ పప్పు విక్రయిస్తోంది. పప్పులు సగటు వినియోగదారులకు సరసమైన ధరలకు అందుబాటులోకి తెచ్చే దిశగా కేంద్ర ప్రభుత్వం తీసుకున్న చొరవే “భారత్ దాల్” విక్రయం.
జాతీయ వ్యవసాయ సహకార మార్కెటింగ్ ఫెడరేషన్  శనగ పప్పు మిల్లింగ్, ప్యాకేజింగ్ చేపడితే ఎన్ సిసిఎఫ్, కేంద్రీయ భండార్, సఫల్ రిటైల్ స్టోర్ల ద్వారా ఢిల్లీ-ఎన్ సి ఆర్ లలో విక్రయిస్తారు. అలాగే సంక్షేమ పథకాల కింద సరఫరాకు రాష్ట్ర ప్రభుత్వాలు, పోలీసు, జైళ్ల శాఖలకు, వినియోగదారుల సహకార సంఘాలకు కూడా శనగ పప్పు అందుబాటులో ఉంచుతారు.
శనగ మన దేశంలో పుష్కలంగా ఉత్పత్తి చేసే పప్పు దినుసు. దీన్ని పలు రకాల్లో వినియోగిస్తారు. శనగను నానబెట్టి, ఉడకబెట్టి సలాడ్ గాను, శనగను వేయించి స్నాక్ గాను విక్రయిస్తారు. వేయించిన శనగ పప్పును కంది పప్పు ప్రత్యామ్నాయంగా కూరలు, సూప్ లలో వినియోగిస్తారు. కారం, తీపి పిండి వంటల్లో ముడి పదార్థంగా శనగ పిండిని వినియోగిస్తారు. శనగకు పోషకాహార విలువలు కూడా ఉన్నాయి. అందులో ఫైబర్, ఐరన్, పొటాషియం, విటమిన్ బి, సెలీనియం బీటా కెరోటిన్, చోలిన్ ఉన్నాయి. రక్త హీనత, రక్తంలో చక్కర అదుపులో ఉంచడానికి; ఎముకలు, మానసిక ఆరోగ్యానికి శనగ ఉపయోగపడుతుంది.
యువజన వ్యవహారాలు, క్రీడల మంత్రిత్వ శాఖ
ప్రపంచంలోనే అత్యంత పెద్ద యువజన సంస్థ ఎన్.వై.కె.ఎస్: శ్రీ కిరణ్ రిజిజు
కేంద్ర యువజన వ్యవహారాలు, క్రీడల మంత్రిత్వశాఖ వివిధ యువజన కేంద్రిత కార్యకలాపాలను యువజనుల అభివృద్ధి కోసం తన మూడు ప్రధాన పథకాల ద్వారా అమలు చేస్తోంది. అవి 1)రాష్ట్రీయ యువ సశక్తీకరణ్ కార్యక్రం 2) జాతీయ సేవా కార్యక్రమం  3) రాజీవ్ గాంధీ యువజన అభివృద్ధి జాతీయ సంస్థ 
యువజన వ్యవహరాల విభాగం పథకాల వివరాలకు దయచేసి ఇక్కడ క్లిక్ చేయండి.
కేంద్ర యువజన వ్యవహారాలు ,క్రీడల మంత్రిత్వశాఖ కింద మూడు సంస్థలు యువజనుల అభివృద్ధికి కృషి చేస్తున్నాయి.అవి  నెహ్రూ యువ కేంద్ర సంఘటన్ , 2) నేషనల్ సర్వీస్ స్కీమ్ , 3)ఆర్.జి నేషనల్ ఇన్స్టిట్యూట్ ఆప్ యూత్ డవలప్మెంట్  .
ఈ సంస్థలు కింది విధంగా ఉన్నాయి.
1. ఆర్.జి.నేషనల్ ఇన్స్టిట్యూట్ ఆఫ్ యూత్ డవలప్మెంట్ : తమిళనాడులోని శ్రీపెరుంబుదూరులోగల ఆర్.జి.ఎన్.ఐ.వై.డి కేంద్ర యువజన వ్యవహారాలు, క్రీడల మంత్రిత్వశాఖ కింద జాతీయ ప్రాధాన్యత గల సంస్థ. ఆర్.జి.ఎన్.ఐ.వై.డి కీలక రిసోర్సు సెంటర్గా పనిచేస్తుంది.ఇది యువజనుల అభివృద్ధికి సంబంధించిన వివిధ కోణాల విషయంలో పిజిస్థాయిలో కార్యక్రమాలను ఆఫర్ చేస్తూ బహుముఖీనమైన కృషి చేస్తోంది. యువజన అభివృద్ధికి సంబంధించిన కీలక అంశాలపై పరిశోధనలు చేస్తోంది. అలాగే యువజన అభివృద్ధిలో శిక్షణ, సామర్ద్యాల పెంపు నకు కృషి చేస్తోంది. దేశవ్యాప్తంగా విస్తరణ చర్యలు, ఔట్రీచ్కార్యక్రమాలు చేపడుతోంది.
2. నెహ్రూ యువ కేంద్ర సంఘటన్ : నెహ్రూ యువ కేంద్ర సంఘటన్ ప్రపంచంలోనే అతిపెద్ద యువజన సంస్థ. ఎన్.వై.కె.ఎస్ దేశవ్యాప్తంగా 623 జిల్లాలలో నెహ్రూ యువ కేంద్రాల ద్వారా పనిచేస్తోంది. ఈ సంస్థ లక్ష్యం యువజనుల వ్యక్తిత్వవికాసం,వారిని జాతి నిర్మాణ కార్యకలాపాలలో భాగస్వాములను చేయడం. ఎ.వై.కె.ఎస్ కార్యకలాపాలలో విద్య, ఆరోగ్యం, పారిశుధ్యం, పర్యావరణం, సామాజిక కార్యకలాపాలపై అవగాహన, మహిళా సాధికారత, పౌర విద్య, విపత్తు సహాయం, పునరావాసం వంటి అంశాలు ఉన్నాయి.
3) జాతీయ సేవా పథకం  : నేషనల్ సర్వీస్స్కీమ్ ను 1969లో ప్రవేశపెట్టారు. విద్యార్ధులలో స్వచ్ఛంద కమ్యూనిటీ సేవా కార్యకలాపాల ద్వారా వ్యక్తిత్వవికాసం, నైతిక విలువలు పెంపొందించే లక్ష్యంతో దీనిని ఏర్పాటు చేశారు. సేవ ద్వారా విద్య అనేది ఎన్.ఎస్.ఎస్ ఉద్దేశం. మహాత్మాగాంధీ ఆదర్శాలతో ప్రేరణ పొందినదే ఎన్.ఎస్.ఎస్ సైద్ధాంతిక భూమిక. నేను కాదు, ముందు మీరు . అనేది ఎన్.ఎస్.ఎస్ మోటో.
ప్రస్తుతం దేశవ్యాప్తంగా 1.87 లక్షల యువజన క్లబ్బులు నెహ్రూ యువ కేంద్రా సంఘటన్తో అనుసంధానమై ఉన్నాయి. వీటిలోని సభ్యుల సంఖ్య36 లక్షల యువ వాలంటీరు. అలాగే ఎన్.ఎస్.ఎస్ కు దేశవ్యాప్తంగా 479 విశ్వవిద్యాలయాలు, 17676 కళాశాలలు, సాంకేతిక విద్యాసంస్థలు, 12087 సీనియర్ సెకండరీ పాఠశాలల నుంచి 36 లక్షల మంది వలంటీర్లు ఉన్నారు.
ఈ సమాచారాన్ని కేంద్ర యువజన వ్యవహారాఉ, క్రీడల శాఖ సహాయ మంత్రి  శ్రీకిరణ్ రిజిజు ఈరోజు లోక్సభకు ఇచ్చిన ఒక లిఖిత పూర్వక సమాధానంలో తెలిపారు.